Kerja Kahwin

Kerja Kahwin ialah sebuah filem komedi romantik Malaysia 2017 arahan Anwardi Jamil, yang memaparkan budaya dan keunikan perkahwinan tradisional orang Melayu di kampung. Ia diterbitkan oleh Wayang Padu Sdn. Bhd. dengan kerjasama Lembaga Kemajuan Tanah Persekutuan (FELDA) dan ditayangkan pada 20 Julai 2017.

Sinopsis
Berkisarkan tentang gadis kota, Farah (Janna Nick) yang bakal menamatkan zaman bujangnya. Farah memilih untuk berkahwin secara tradisional di kampung. Beliau membuat keputusan itu bagi memenuhi permintaan Mak Tok yang mahu majlis perkahwinan dibuat mengikut adat budaya tradisi Melayu dan bukannya di hotel mewah. Bagaimanapun, mengadakan perkahwinan di kampung bukanlah tugas mudah kerana dia memerlukan bantuan daripada pelbagai orang. Bermula dengan persiapan sehingga hari majlis perkahwinan pelbagai kejadian dan ragam dapat dilihat termasuk gelagat pengantin, mak andam, bunga telur, joget lambak serta persiapan menyediakan hidangan.

Pelakon
 Janna Nick sebagai Farah
 Rosnani Jamil sebagai Mak Tok
 Shaharuddin Thamby
 Aziz M. Osman
 A. R. Badul
 Syanie
 Hamid Gurkha sebagai Pakcik Pekak
 Anne Abdullah
 Daniella Sya sebagai Susan
 Ramasundran Rengan
 Sabree Fadzil

Keluaran dan sambutan
Kerja Kahwin pada awalnya dikeluarkan pada 20 Julai 2016, namun menerima tarikh tayangan rasmi pada 20 Julai 2017. Pelakon utamanya, Janna Nick tidak hadir ke majlis pratonton filem ini kerana komitmen kerja. Filem ini menyaksikan tayangan perdana sedunianya di Festival Satu Negara Satu Filem 2016 yang berlangsung di Issoire, Perancis, pada 26 Julai 2016, meskipun belum ditayangkan di Malaysia.

Rujukan

Pautan luar
 

Filem 2017
Filem Malaysia tahun 2017
Filem komedi Malaysia
Filem cinta Malaysia